ਪੁਰਾਣਾ ਵੱਡਾ ਗਿਰਜਾਘਰ, ਸਾਲਾਮਾਂਕਾ
ਪੁਰਾਣਾ ਵੱਡਾ ਗਿਰਜਾਘਰ ਸਾਲਾਮਾਂਕਾ, ਸਪੇਨ ਦੇ ਦੋ ਵੱਡੇ-ਗਿਰਜਾਘਰਾਂ ਵਿੱਚੋਂ ਇੱਕ ਹੈ। ਦੂਸਰੇ ਵੱਡੇ ਗਿਰਜਾਘਰ ਦਾ ਨਾਂ ਨਵਾਂ ਵੱਡਾ ਗਿਰਜਾਘਰ, ਸਾਲਾਮਾਂਕਾ ਹੈ। ਇਸ ਦੀ ਸਥਾਪਨਾ ਬਿਸ਼ਪ ਪੇਰੀਗੋਰਦ ਦੇ ਖੇਰੋਨੀਮੋ ਦੁਆਰਾ 12ਵੀਂ ਸਦੀ ਵਿੱਚ ਕੀਤੀ ਗਈ ਅਤੇ 14ਵੀਂ ਸਦੀ ਵਿੱਚ ਜਾ ਕੇ ਇਸ ਦੀ ਉਸਾਰੀ ਪੂਰੀ ਹੋਈ। ਇਹ ਸਾਂਤਾ ਮਾਰੀਆ ਦੇ ਲਾ ਸੇਦੇ(Santa Maria de la Sede) ਨੂੰ ਸਮਰਪਿਤ ਹੈ। ਇਸ ਦੀ ਇੱਕ ਕੰਧ ਉੱਤੇ 53 ਚਿੱਤਰ ਬਣੇ ਹੋਏ ਹਨ ਜਿਹਨਾਂ ਵਿੱਚੋਂ 12 15ਵੀਂ ਸਦੀ ਦੇ ਇਤਾਲਵੀ ਚਿੱਤਰਕਾਰ ਦੇਲੋ ਦੇਲੀ ਦੁਆਰਾ ਬਣਾਈਆਂ ਗਈਆਂ ਹਨ। ਇਹਨਾਂ ਵਿੱਚ ਈਸਾ ਅਤੇ ਸੰਤ ਮੇਰੀ ਦੇ ਜੀਵਨ ਦਾ ਵਰਣਨ ਕੀਤਾ ਗਿਆ ਹੈ।